
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


18 Ιανουάριου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 57 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Πιλοτικό πρόγραμμα εφαρμογής διαδικασίας 
απονομής προνοιακών παροχών σε χρήμα, σε 
άτομα με αναπηρία. 

2 Καθορισμός της διαδικασίας χορήγησης επιδόμα¬ 
τος παιδιού. 


ΑΠΟΦΑΣΕΙΣ 

Αριθμ.Δ 12/Γ.Π.ΟΙΚ.27 38/36 (1) 

Πιλοτικό πρόγραμμα εφαρμογής διαδικασίας 
απονομής προνοιακών παροχών σε χρήμα, σε 
άτομα με αναπηρία. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξεις του άρθρου 215 του ν. 4512/2018 (Α'5). 

2. Το π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (Α'98), 
όπως ισχύει. 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

5. Το π.δ. 134/2017 «Οργανισμόςτου Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης» (Α' 168), όπως ισχύει. 

6. Την υπ' αριθμ. Υ28/08.10.2015 απόφαση του Πρω¬ 
θυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου» (Β' 2168), 
όπως τροποποιήθηκε με τις υπ’ αριθμ. Υ70/11.11.2015, 


Υ43/28.04.2017 και Υ89/30.11.2017 αποφάσεις του Πρω¬ 
θυπουργού (Β' 2441, Β' 1510 και Β'4195). 

7. Την υπ’ αριθμ. Υ29/08.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

8. Την υπ' αριθμ. οικ. 44549/Δ9.12193/08.10.2015 από¬ 
φαση του Πρωθυπουργού και του Υπουργού Εργασίας, 
Κοινωνικής Ασφάλισης και Κοινωνικής Αλληλεγγύης 
«Ανάθεση αρμοδιοτήτων στον Υφυπουργό Εργασίας, 
Κοινωνικής Ασφάλισης και Κοινωνικής Αλληλεγγύης 
Αναστάσιο Πετρόπουλο» (Β' 2169), όπωςτροποποιήθηκε 
με τις υπ' αριθμ. οικ. 54051/Δ9.14200/22.11.2016 και οικ. 
59285/18416/12.12.2017 αποφάσεις του Πρωθυπουρ¬ 
γού και της Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης (Β' 3801 και Β' 4503). 

9. Την υπ' αριθμ. οικ.2270/9/15.01.2018 εισηγητική έκ¬ 
θεση της Προϊσταμένης της Γενικής Διεύθυνσης Οικονο¬ 
μικών Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

10. Το γεγονός ότι από το παρόν πρόγραμμα δεν προ- 
καλείται πρόσθετη δαπάνη στον κρατικό προϋπολογι¬ 
σμό, δεδομένου ότι οι αναγκαίες πιστώσεις έχουν ήδη 
προβλεφθεί στον τακτικό προϋπολογισμό του Υπουρ¬ 
γείου Εσωτερικών, το δε αναγκαίο ποσό θα μεταφερθεί 
στον προϋπολογισμό του Υπουργείου Εργασίας, Κοινω¬ 
νικής Ασφάλισης και Κοινωνικής Αλληλεγγύης, ενώ η 
πρόσθετη δαπάνη ύψους 150.000 ευρώ, για τη σύσταση 
στην ΗΔΙΚΑ Α.Ε. πληροφοριακού συστήματος διαχείρι¬ 
σης και απονομής προνοιακών παροχών, θα καλυφθεί 
από τον προϋπολογισμό έτους 2018 του ΟΓΑ, με ανα¬ 
κατανομή των διαθέσιμων πιστώσεων, αποφασίζουμε: 

Άρθρο 1 

Τίθεται σε εφαρμογή πιλοτικό πρόγραμμα διαδικασίας 
απονομής προνοιακών παροχών σε άτομα με αναπηρία 
(ΑμεΑ). Στο πρόγραμμα συμμετέχουν υποχρεωτικά όλοι 
οι ενδιαφερόμενοι να λάβουν για πρώτη φορά παροχή 
οποιοσδήποτε μορφής που από την κείμενη νομοθεσία 
ορίζεται ως προνοιακή και απευθύνεται σε ΑμεΑ, εφόσον 
διαμένουν μόνιμα στην Περιφέρεια Αττικής. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'57/18.01.2018 


Άρθρο 2 

Κατά τη διάρκεια του πιλοτικού προγράμματος του άρ¬ 
θρου 215 του ν. 4512/2018 (Α' 5) η διαδικασία απονομής 
προνοιακών παροχών σε χρήμα σε ΑμεΑ πραγματοποιείται 
μέσω του Οργανισμού Γεωργικών Ασφαλίσεων (ΟΓΑ) και 
των Κέντρων Πιστοποίησης Αναπηρίας (ΚΕ.Π.Α.) ως εξής: 

1.0 αϊτών υποβάλλει την αίτησή του στο ηλεκτρονικό 
σύστημα διαχείρισης και απονομής προνοιακών παρο¬ 
χών του ΟΓΑ. Η αίτηση υποβάλλεται μέσω των Κέντρων 
Κοινότητας των Δήμων της Αττικής ή των κεντρικών υπη¬ 
ρεσιών του ΟΓΑ ή από προσωπική συσκευή πρόσβασης 
στο διαδίκτυο.Τυχόν απαιτούμενα δικαιολογητικά, υπο¬ 
βάλλονται στο ηλεκτρονικό σύστημα σε ηλεκτρονική 
μορφή μέσω σάρωσης των προσκομιζόμενων από τον 
αιτούντα εγγράφων. 

2. Με την υποβολή της αίτησης δημιουργείται, στο 
Πληροφοριακό Σύστημα του ΟΓΑ, ηλεκτρονικός φάκελος 
αναπηρίας με τον αριθμό ΑΜΚΑ και ΑΦΜ του αιτούντος. 

3. Κατά την υποβολή της αίτησης αποδίδεται και εμ¬ 
φανίζεται στον ηλεκτρονικό φάκελο αναπηρίας του αι- 
τούντος στο πληροφοριακό σύστημα του ΟΓΑ, κωδικός 
εισόδου στο Πληροφοριακό Σύστημα των ΚΕ.Π.Α., μέσω 
του οποίου δύναται να πληροφορείται την πορεία της 
διαδικασίας πιστοποίησης της αναπηρίας του από τις 
αρμόδιες Υγειονομικές Επιτροπές ΚΕ.Π.Α. καθώς τα απο¬ 
τελέσματα της κρίσης των εν λόγω Επιτροπών. 

4. Το πληροφοριακό σύστημα του ΟΓΑ διασυνδέεται 
με το σύστημα «Ηλεκτρονικών ραντεβού - θΒϋν» της 
εταιρίας «Ηλεκτρονική Διακυβέρνηση Κοινωνικής Ασφά¬ 
λισης Α.Ε.» (ΗΔΙΚΑ Α.Ε.) και αυτόματα προγραμματίζεται 
η επίσκεψη σε ιατρούς της επιλογής του αιτούντος, προ- 
κειμένου να καθοριστεί η διάγνωση της κύριας πάθησης 
του αιτούντος, βάσει της οποίας θα παραπεμφθεί προς 
κρίση στις Υγειονομικές Επιτροπές των ΚΕ.Π.Α., καθώς 
και τυχόν δευτερευουσών παθήσεων. 

5. Οι ανωτέρω διαγνώσεις, μαζί με αποτελέσματα των 
ιατρικών εξετάσεων στις οποίες υποβάλλεται ο αϊτών, 
εισάγονται σε ηλεκτρονική μορφή στον ηλεκτρονικό 
φάκελο αναπηρίας του αιτούντος. 

6. Ο ιατρός της κύριας πάθησης του αιτούντος ορι- 
στικοποιεί το ιατρικό περιεχόμενο του ηλεκτρονικού 
φακέλου, αφού συμπληρωθεί η εισαγωγή των ως άνω 
διαγνώσεων και ιατρικών εξετάσεων και αποστέλλει ηλε¬ 
κτρονικά τον φάκελο στα ΚΕ.Π.Α., με το πληροφοριακό 
σύστημα των οποίων διασυνδέεται το πληροφοριακό 
σύστημα του ΟΓΑ. 

7.0 ηλεκτρονικός φάκελος αναπηρίας του αιτούντος 
λαμβάνει ηλεκτρονικό αριθμό πρωτοκόλλου από το πλη¬ 
ροφοριακό σύστημα των ΚΕ.Π.Α. και διεκπεραιώνεται 
όπως προβλέπεται στις διατάξεις της κείμενης νομοθε¬ 
σίας περί ΚΕΠΑ. 

8. Αποκλειστικά για τις ανάγκες της πιλοτικής εφαρ¬ 
μογής, στο ΚΕ.Π.Α. Αθηνών συγκροτούνται Υγειονομικές 
Επιτροπές ΚΕ.Π.Α. αμιγώς για την εξέταση των εν λόγω 
αιτημάτων. 

9.0 αϊτών ενημερώνεται με μήνυμα κειμένου κινητής 
τηλεφωνίας και ηλεκτρονικό μήνυμα για την ημέρα και 
ώρα που θα εμφανιστεί ενώπιον της Υγειονομικής Επι¬ 
τροπής του ΚΕ.Π.Α. για την εκτίμηση αναπηρίας. 


10. Για τις ανάγκες εφαρμογής του πιλοτικού προγράμ¬ 
ματος, η Υγειονομική Επιτροπή ΚΕ.Π.Α. συνεπικουρείται 
από ιατρό ειδικότητας φυσιάτρου ή ιατρού εργασίας ή 
άλλης ειδικότητας, κατά προτίμηση με εξειδίκευση ή 
εμπειρία σε εργασιακά θέματα. 

11. Ο ως άνω ιατρός προβαίνει, σε συνεργασία με 
τον εξεταζόμενο, σε συμπλήρωση ερωτηματολογίου 
σχετικά με τις δυσκολίες που αντιμετωπίζει σε καθη¬ 
μερινές λειτουργίες (όπως η όρθια στάση, η βάδιση, η 
νοητική συγκέντρωση, η προσωπική υγιεινή και φρο¬ 
ντίδα, οι οικιακές εργασίες, η συμμετοχή σε κοινωνικές 
εκδηλώσεις, η εργασία και η μόρφωση), τις τρέχουσες 
συνθήκες διαβίωσής του, τη φύση και το εύρος αυτών 
των συνθηκών και τα εμπόδια για πλήρη κοινωνική του 
ένταξη. Στη διαδικασία αυτή, ο προαναφερθείς ιατρός θα 
χρησιμοποιήσει έναν κατάλογο δώδεκα (12) ερωτήσεων 
βασισμένο σε ένα διεθνώς επικυρωμένο ερωτηματολό¬ 
γιο του Παγκόσμιου Οργανισμού Υγείας για την εκτίμηση 
των λειτουργιών του ατόμου με αναπηρία, γνωστό ως 
ν\/ΗΟ ΩΑ5 2.0, μεταφρασμένο, κατάλληλα επαυξημένο 
και προσαρμοσμένο για την Ελλάδα. Τα πορίσματα του 
ως άνω ερωτηματολογίου θα αποτελούν παράρτημα 
της γνωστοποίησης του αποτελέσματος πιστοποίησης 
της αναπηρίας. 

12. Η απόφαση της Υγειονομικής Επιτροπής εμφα¬ 
νίζεται στο ηλεκτρονικό σύστημα των ΚΕ.Π.Α. Ο αϊτών 
ενημερώνεται με μήνυμα κειμένου κινητής τηλεφωνίας 
και ηλεκτρονικό μήνυμα για την έκδοση της απόφασης 
εκτίμησης της αναπηρίας του, ώστε ναεισέλθει στο ηλε¬ 
κτρονικό σύστημα των ΚΕ.Π.Α. και να λάβει γνώση. Ο αϊ¬ 
τών δύναται εκείνη τη στιγμή να δηλώσει αν αποδέχεται 
την απόφαση ή άλλως δύναται εντός προθεσμίας δέκα 
(10) ημερών να προσφύγει σε δευτεροβάθμια υγειονο¬ 
μική επιτροπή. 

13. Η ενώπιον της δευτεροβάθμιας υγειονομικής επι¬ 
τροπής εξέταση της προσφυγής διεκπεραιώνεται επίσης 
μέσω του ηλεκτρονικού συστήματος των ΚΕ.Π.Α. με τον 
ίδιο τρόπο με την εκτίμηση σε πρώτο βαθμό. 

14. Η απόφαση που έγινε αποδεκτή από τον αιτούντα 
ή η τελεσίδικη απόφαση σε περίπτωση προσφυγής απο- 
στέλλεται ηλεκτρονικά από το πληροφοριακό σύστημα 
των ΚΕ.Π.Α. στο αντίστοιχο σύστημα του ΟΓΑ. Εφόσον 
στον ηλεκτρονικό φάκελο της αναπηρίας εμφανίζονται 
να πληρούνται όλες οι προϋποθέσεις για την απονομή 
της προνοιακής παροχής σε χρήμα εμφανίζεται η έγκρι¬ 
ση της αίτησης καθώς και το δικαιούμενο ποσό. 

15. Εάν, για την παροχή συγκεκριμένων παροχών ανα¬ 
πηρίας σε χρήμα, η ισχύουσα νομοθεσία δεν προβλέπει 
εκτίμηση του αναπήρου από τα ΚΕ.Π.Α., τα στάδια των 
παραγράφων 4 έως 14 του παρόντος παραλείπονται. 

16. Η καταβολή της οικονομικής ενίσχυσης γίνεται από 
τον ΟΓΑ μέσω τραπεζικού λογαριασμού που δηλώνεται 
από τον αιτούντα, του οποίου εγκρίθηκε η αίτηση, και 
στον οποίο εμφανίζεται ως δικαιούχος ή συνδικαιούχος. 
Η καταβολή της παροχής σε χρήμα ισχύει από την 1 η του 
επόμενου μήνα από αυτόν κατά τον οποίο υποβλήθηκε 
η αίτηση. 




Τεύχος Β'57/18.01.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 3 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2018 
Οι Υπουργοί 

Αναπληρώτρια Υπουργός 
Εργασίας, Κοινωνικής 
Ασφάλισης και Κοινωνικής 
Εσωτερικών Αλληλεγγύης 

ΠΑΝΑΓΙΩΤΗΣ ΣΚΟΥΡΛΕΤΗΣ ΘΕΑΝΩ ΦΩΤΙΟΥ 

Υφυπουργός Εργασίας, 

Κοινωνικής Ασφάλισης Αναπληρωτής Υπουργός 

και Κοινωνικής Αλληλεγγύης Οικονομικών 

ΑΝΑΣΤΑΣΙΟΣ ΠΕΤΡΟΠΟΥΛΟΣ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Γ.Π.ΟΙΚ.Δ22/11 /2705/58 (2) 

Καθορισμός της διαδικασίας χορήγησης επιδό¬ 
ματος παιδιού. 

ΟΙ ΑΝΑΠΛΗΡΩΤΕΣ ΥΠΟΥΡΓΟΙ ΕΡΓΑΣΙΑΣ, 
ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ - ΟΙΚΟΝΟΜΙΚΩΝ 

Έχοντας υπόψη: 

1 .Τις διατάξειςτου άρθρου 214 του ν. 4512/2018 (Α'5). 

2. Το π.δ. 63/2005 «Κωδικοποίηση της Νομοθεσίας 
για την Κυβέρνηση και τα Κυβερνητικά Όργανα» (Α'98), 
όπως ισχύει. 

3. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (Α' 116). 

4. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 210). 

5. Το π.δ. 134/2017 «Οργανισμόςτου Υπουργείου Ερ¬ 
γασίας, Κοινωνικής Ασφάλισης και Κοινωνικής Αλληλεγ¬ 
γύης» (Α' 168), όπως ισχύει. 

6. Την υπ' αριθμ. Υ28/08.10.2015 απόφαση του Πρω¬ 
θυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου» (Β' 2168), 
όπως τροποποιήθηκε με τις υπ' αριθμ. Υ70/11.11.2015, 
Υ43/28.04.2017 και Υ89/30.11.2017 αποφάσεις του Πρω¬ 
θυπουργού (Β' 2441, Β' 1510 και Β’4195). 

7. Την υπ' αριθμ. Υ29/08.10.2015 απόφαση του Πρω¬ 
θυπουργού «Ανάθεση αρμοδιοτήτων στον Αναπληρωτή 
Υπουργό Οικονομικών Γεώργιο Χουλιαράκη» (Β' 2168). 

8. Την υπ' αριθμ. οικ. 2270/9/15.01.2018 εισηγητική έκ¬ 
θεση της Προϊσταμένης της Γενικής Διεύθυνσης Οικονο¬ 
μικών Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

9. Το γεγονός ότι από την παρούσα απόφαση προκα- 
λείται, για το έτος 2018 και κάθε επόμενο έτος, δαπάνη 
εκτιμώμενου ύψους 910 εκ. ευρώ, η οποία θα καλυφθεί 
από τις ετήσιες πιστώσεις του τακτικού προϋπολογισμού 


του Υπουργείου Εργασίας, Κοινωνικής Ασφάλισης και 
Κοινωνικής Αλληλεγγύης, Ε.Φ. 33-220, αποφασίζουμε: 

Καθορίζουμε τη διαδικασία χορήγησης, τις αρμόδιες 
υπηρεσίες, τον χρόνο και τρόπο καταβολής, τα απαι- 
τούμενα δικαιολογητικά, τις προϋποθέσεις αναστολής 
- διακοπής, την αναζήτηση των αχρεωστήτως καταβλη- 
θέντων, τον συμψηφισμό, τις υποχρεώσεις των δικαιού¬ 
χων, καθώς και κάθε άλλο θέμα σχετικό με την εφαρμογή 
του άρθρου 214 του ν. 4512/2018 (Α'5) ως ακολούθως: 

Άρθρο 1 

Αρμόδιες υπηρεσίες 

1. Αρμόδια όργανα για τη συγκέντρωση των απαιτού- 
μενων δικαιολογητικών είναι η Κεντρική Υπηρεσία του 
Οργανισμού Γεωργικών Ασφαλίσεων (ΟΓΑ) καθώς και οι 
Περιφερειακές Διευθύνσεις του ΟΓΑ. 

2. Αρμόδιο όργανο για την έκδοση πράξεων χορήγη¬ 
σης, απόρριψης, τροποποίησης, ανάκλησης, αναστολής, 
διακοπής και επαναχορήγησης των επιδομάτων ορίζεται 
ο Προϊστάμενος του αρμόδιουΤμήματοςτηςΔιεύθυνσης 
Οικογενειακών Επιδομάτων της Κεντρικής Υπηρεσίας 
του ΟΓΑ ή του αρμόδιου Τμήματος της Περιφερειακής 
Διεύθυνσης του ΟΓΑ. Αρμόδιος για την έκδοση πράξης 
καταλογισμού ορίζεται ο ΠροϊστάμενοςτηςΔιεύθυνσης 
Οικογενειακών Επιδομάτων της Κεντρικής Υπηρεσίας ή 
της Περιφερειακής Διεύθυνσης του ΟΓΑ. Αρμόδιος για 
την έγκριση των συγκεντρωτικών καταστάσεων πλη¬ 
ρωμής των δικαιούχων ορίζεται ο Προϊστάμενος της 
Διεύθυνσης Οικογενειακών Επιδομάτων του ΟΓΑ. 

3. Αρμόδιες υπηρεσίες για τη διενέργεια των μηχα¬ 
νογραφικών διαδικασιών καταβολής των επιδομάτων 
ορίζεται η εταιρία «Ηλεκτρονική Διακυβέρνηση Κοι¬ 
νωνικής Ασφάλισης Α.Ε.» (ΗΔΙΚΑ Α.Ε.) και η Διεύθυνση 
Μηχανογράφησης του ΟΓΑ. 

4. Οι διαδικασίες καταβολής επιδομάτων για εκκρε¬ 
μείς αιτήσεις - υπεύθυνες δηλώσεις Α21 προηγουμένων 
ετών υλοποιούνται από τις αρμόδιες Υπηρεσίες του ΟΓΑ, 
μετά τη δημιουργία αρχείου δυνητικά δικαιούχων με 
τα αναλογούντα ποσά από τη Διεύθυνση Ηλεκτρονικής 
Διακυβέρνησης (Δ.ΗΛΕ.Δ.) της Ανεξάρτητης Αρχής Δη¬ 
μοσίων Εσόδων (ΑΑΔΕ). 

Άρθρο 2 

Προϋποθέσεις χορήγησης - 

Δικαιούχοι επιδόματος παιδιού 

1. Οι προϋποθέσεις για τη χορήγηση επιδόματος παι¬ 
διού είναι: 

(α) Η ηλεκτρονική υποβολή του εντύπου Ε1 από τον 
υπόχρεο για υποβολή δήλωσης φορολογίας εισοδήματος. 

(β) Η συμπλήρωση και ηλεκτρονική υποβολή της αί¬ 
τησης - υπεύθυνης δήλωσης Α21, η οποία επέχει θέση 
αίτησης - υπεύθυνης δήλωσης, για τη χορήγηση του 
επιδόματος, μέσω της ιστοσελίδας του ΟΓΑ. 

(γ) Οι αιτούντες/υπόχρεοι να διαμένουν νόμιμα και 
μόνιμα την τελευταία πενταετία στην Ελλάδα. 

Ο έλεγχος της μόνιμης και συνεχούς διαμονής του δι¬ 
καιούχου καθώς και των εξαρτώμενων τέκνων του στην 
ελληνική επικράτεια τα τελευταία πέντε (5) έτη πριν από 

το έτος υποβολής της αίτησης, γίνεται αποκλειστικά από 
την υποβολή δηλώσεων φορολογίας εισοδήματος των 
ιδίων ή των συζύγων τους/ή των γονέων τους, εφόσον οι 
ίδιοι δεν ήταν υπόχρεοι φορολογικής δήλωσης. 

Για τη συμπλήρωση της ως άνω πενταετίας πριν την 
υποβολή της αίτησης προσμετράται χρόνος που εμπίπτει 
στην εν λόγω πενταετία, κατά την οποία ο αϊτών λάμβανε 
οικογενειακό επίδομα σύμφωνα με τις διατάξεις της παρ. 
ΙΑ υποπαρ. ΙΑ2 του ν. 4093/2012 (Α'222) και του άρθρου 
40 του ν. 4141/2013 (Α'81). 

(δ) Τα τέκνα τους να είναι εξαρτώμενα και να βρίσκο¬ 
νται στην Ελλάδα. 

2. Δικαιούχοι του επιδόματος παιδιού είναι όσοι υπο¬ 
βάλουν αίτηση - υπεύθυνη δήλωση Α21, εφόσον πλη¬ 
ρούν τις προϋποθέσεις της παρούσας και τα εισοδημα¬ 
τικά κριτήρια του άρθρου 214 του ν. 4512/2018 (Α'5). 

Άρθρο 3 

Κατηγορίες δικαιούχων 

Το επίδομα παιδιού χορηγείται στις ακόλουθες κατη¬ 
γορίες προσώπων, εφόσον διαμένουν νόμιμα και μόνιμα 
στην ελληνική επικράτεια τα τελευταία πέντε (5) έτη πριν 
από το έτος υποβολής της αίτησης, όπως αυτό προκύπτει 
από την υποβολή δηλώσεων φορολογίας εισοδήματος 
των ιδίων ή των συζύγων τους/ή των γονέων τους (εφό¬ 
σον οι ίδιοι δεν ήταν υπόχρεοι φορολογικής δήλωσης) 
και τα εξαρτώμενα τέκνα τους βρίσκονται στην Ελλάδα: 

(α) Έλληνες πολίτες που διαμένουν μόνιμα στην Ελ¬ 
λάδα, 

(β) ομογενείς αλλοδαπούς που διαμένουν μόνιμα στην 
Ελλάδα και διαθέτουν δελτίο ομογενούς, 

(γ) πολίτες κρατών - μελών της Ευρωπαϊκής Ένωσης 
που διαμένουν μόνιμα στην Ελλάδα, 

(δ) πολίτες των χωρών που ανήκουν στον Ευρωπαϊκό 
Οικονομικό Χώρο (Νορβηγία, Ισλανδία και Λιχτενστάιν) 
και Ελβετούς πολίτες που διαμένουν μόνιμα στην Ελ¬ 
λάδα, 

(ε) αναγνωρισμένους πρόσφυγες που διαμένουν μό¬ 
νιμα στην Ελλάδα, των οποίων το καθεστώς παραμονής 
στην Ελλάδα διέπεται από τις διατάξεις της Σύμβασης του 
1951 για το Καθεστώς των Προσφύγων (ν.δ. 3989/1959, 
Α' 201), όπως τροποποιήθηκε από το Πρωτόκολλο της 
Νέας Υόρκης του 1967 για το Καθεστώς των Προσφύγων 
(α.ν. 389/1968, Α' 125), 

(στ) ανιθαγενείς, των οποίων το καθεστώς παραμονής 
στην Ελλάδα διέπεται από τις διατάξεις της Σύμβασης 
του 1954 για το Καθεστώςτων Ανιθαγενών (ν. 139/1975, 
ΑΊ76), 

(ζ) δικαιούχους του ανθρωπιστικού καθεστώτος, 

(η) πολίτες άλλων κρατών που διαμένουν νόμιμα και 
μόνιμα στην Ελλάδα. 

Άρθρο 4 

Εξαρτώμενα τέκνα 

Για τη χορήγηση του επιδόματος παιδιού, εξαρτώμενα 
τέκνα θεωρούνται: 

(α) Τα άγαμα παιδιά που προέρχονται από γάμο, φυ¬ 
σικά, θετά ή αναγνωρισθέντα που δεν υπερβαίνουν το 
18ο έτος της ηλικίας του ή το 19ο έτος, εφόσον φοιτούν 
στη μέση εκπαίδευση. 


Ως ημέρα γέννησης των τέκνων θεωρείται η 
31 η Δεκεμβρίου τους έτους γέννησής τους. 

(β) Τα τέκνα που έχουν συμπληρώσει το 18ο έτος της 
ηλικίας τους, εφόσον φοιτούν σε ΑΕΙ ήΤΕΙ ή σε αναγνω¬ 
ρισμένα Κολέγια ή σε ΙΕΚ Δημόσια ή ιδιωτικά καθώς και 
στο Μεταλυκειακό έτος-Τάξη Μαθητείας των ΕΠΑΛ. 

Τα επιδόματα καταβάλλονται μόνο κατά το χρόνο της 
διάρκειας φοίτησής τους και σε καμία περίπτωση πέρα 
από τη συμπλήρωση του 24ου έτους της ηλικίας τους. 

Στην ανώτερη ή ανώτατη εκπαίδευση περιλαμβάνο¬ 
νται και οι σχολές του Δημοσίου Ανώτατης ή Ανώτερης 
Εκπαίδευσης (Στρατιωτικές, Αστυνομίας, Ναυτικού κ.λπ.), 
καθώς και τα αναγνωρισμένα Ιδρύματα του Εξωτερικού. 

(γ) Τα τέκνα με ποσοστό αναπηρίας 67% και άνω, μέχρι 
τη συμπλήρωση του 24ου έτους της ηλικίας τους. 

Άρθρο 5 

Ειδικές περιπτώσεις εξαρτώμενων τέκνων 

Εφόσον πληρούν και τα ανωτέρω ηλικιακά όρια, εξαρ¬ 
τώμενα θεωρούνται: 

(α) Τα τέκνα από προηγούμενο γάμο του ενός ή και των 
δύο συζύγων, σε περίπτωση έγγαμων, εφόσον ο αϊτών/ 
υπόχρεος ή η σύζυγός του έχουν με δικαστική απόφαση 
την επιμέλεια των τέκνων. Προκειμένου δε για ενήλικα 
τέκνα, εφόσον έχουν την κύρια ή αποκλειστική ευθύνη 
διατροφής τους. 

(β) Τα τέκνα άγαμου πατέρα, εφόσον ο αιτών/υπόχρε- 
ος άγαμος πατέρας τα έχει αναγνωρίσει με συμβολαι¬ 
ογραφική πράξη ή με δικαστική απόφαση και έχει την 
επιμέλεια με δικαστική απόφαση. 

(γ) Τα τέκνα συζύγων σε διάσταση, εφόσον ο αϊτών 
γονέας έχει με δικαστική απόφαση ή ιδιωτικό συμφω¬ 
νητικό την επιμέλεια των τέκνων. Προκειμένου δε για 
ενήλικα τέκνα, εφόσον έχει την κύρια ή αποκλειστική 
ευθύνη διατροφής των τέκνων. 

Άρθρο 6 

Αίτηση - Υπεύθυνη Δήλωση για τη χορήγηση του 

επιδόματος παιδιού 

1. Ο υπόχρεος υποβολής της Δήλωσης Φορολογίας 
Εισοδήματος υποβάλλει, ηλεκτρονικά, κατ’ έτος, αίτη- 
ση-υπεύθυνη δήλωση Α21 για τη χορήγηση του επιδό¬ 
ματος παιδιού μέσω της ιστοσελίδας του ΟΓΑ. Η αίτη¬ 
ση επέχει θέση υπεύθυνης δήλωσης του ν. 1599/1986 
(Α' 75) ως προς τα δηλωθέντα στοιχεία καθώς και δήλωση 
συναίνεσης για τη λήψη φορολογικών δεδομένων που 
τηρούνται στην ΑΑΔΕ και διασταύρωσηςτων στοιχείων 
του ιδίου και των μελών της οικογένειας του με τα στοι¬ 
χεία άλλων υπηρεσιών. Απαραίτητη προϋπόθεση για την 
οριστική υποβολή της αίτησης αποτελεί η συμπλήρωση 
όλων των υποχρεωτικών πεδίων της. 

2. Σε περίπτωση θανάτου, αφάνειας, δικαστικής 
συμπαράστασης, καταδίκης με τελεσίδικη δικαστική 
απόφαση για κακούργημα ή εκ προθέσεως τελούμενο 
πλημμέλημα κατά της ζωής, της υγείας, της προσωπικής 
ή γενετήσιας ελευθερίας, σε βάρος του τέκνου του ή 
του άλλου γονέα ή υπαίτιας εγκατάλειψης των τέκνων 
και οριστικής διακοπής της συγκατοίκησης με αυτά 
του δικαιούχου ή δικαστικής απόφασης ανάθεσης της 
επιτροπείας σε φυσικό πρόσωπο ή διαζυγίου, η αίτη- 

ση-υπεύθυνη δήλωση Α21 υποβάλλεται από το φυσικό 
πρόσωπο στο οποίο έχει ανατεθεί με δικαστική απόφαση 
η άσκηση της επιμέλειας των τέκνων, προκειμένου δε 
για ενήλικα τέκνα, από το φυσικό πρόσωπο που έχει την 
κύρια ή αποκλειστική ευθύνη διατροφής των τέκνων. 

Μέχρι την έκδοση δικαστικής απόφασης επιμέλειας, 
το επίδομα χορηγείται στον γονέα που έχει την κύρια 
ευθύνη διατροφής, όπως αυτό προκύπτει από υπεύθυνη 
δήλωση των γονέων. 

Σε περίπτωση θανάτου και των δύο γονέων των ορ¬ 
φανών τέκνων που αποτελούν ιδία οικογένεια η αίτη- 
ση-υπεύθυνη δήλωση Α21 υποβάλλεται από το φυσικό 
πρόσωπο που έχει με δικαστική απόφαση την επιτρο- 
πεία-επιμέλεια των ανήλικων τέκνων και λαμβάνεται 
υπόψη μόνο το εισόδημα των τέκνων. 

Όσον αφορά ενήλικα ορφανά τέκνα και από τους δύο 
γονείς, η αίτηση - υπεύθυνη δήλωση Α21 υποβάλλεται 
από το μεγαλύτερο σε ηλικία τέκνο, ως Επίτροπο, δη¬ 
λώνοντας ως εξαρτώμενα τέκνα, τον εαυτό του και τα 
αδέρφια του. 

3. Ως αρχική ημερομηνία υποβολής της αίτησης - 
υπεύθυνης δήλωσης Α21 εκάστου έτους ορίζεται η 
2α Ιανουάριου και ως καταληκτική η 31η Δεκεμβρίου 
του ιδίου έτους. 

4.0 δικαιούχος, σε κάθε μεταβολή της οικογενειακής 
κατάστασής του, οφείλει εντός ενός (1) μήνα να προβαί¬ 
νει σε τροποποίηση της αρχικής αίτησης - υπεύθυνης δή¬ 
λωσης Α21 και μόνο στα πεδία που υπάρχουν μεταβολές. 

5. Σε περίπτωση μεταβολής ή λανθασμένης καταχώρι¬ 
σης οποιοσδήποτε στοιχείου που δηλώνεται στην αίτη- 
ση-υπεύθυνη δήλωση Α21, αυτή μπορεί να διορθωθεί- 
τροποποιηθεί με ευθύνη και ενέργεια του δικαιούχου, 
οπωσδήποτε όμως μέχρι την καταληκτική ημερομηνία 
της προθεσμίας υποβολής αιτήσεων. 

6. Η εγκεκριμένη ή μη αίτηση - υπεύθυνη δήλωση Α21 
δύναται να ανακαλείται απευθείας από τον δικαιούχο, 
εντός του έτους και μέχρι την καταληκτική ημερομηνία 
υποβολής της. Τυχόν καταβληθέντα ποσά επιδόματος 
επιστρέφονται ως αχρεωστήτως καταβληθέντα. 

Άρθρο 7 

Έλεγχος αιτήσεων 

1. Η επεξεργασία της αίτησης και η χορήγηση του επι¬ 
δόματος παιδιού γίνεται με βάση τα δηλωθέντα από τον 
αιτούντα στοιχεία, τις ηλεκτρονικές διασταυρώσεις ως 
προς αυτά καθώς και τα προσκομιζόμενα δικαιολογητι- 
κά, όπου αυτά απαιτούνται. 

Σε περίπτωση που μετά την οριστική υποβολή και 
επεξεργασία της αίτησης υπάρχει ταύτιση των δηλω- 
θέντων στοιχείων με αυτά που προκύπτουν από τις δι¬ 
ασταυρώσεις ή μετά τον έλεγχο των προσκομισθέντων 
δικαιολογητικών, η αίτηση γίνεται δεκτή και εκδίδεται, 
από το αρμόδιο όργανο του ΟΓΑ, εγκριτική πράξη. 

Εάν προκύπτει αναντιστοιχία μεταξύ των δηλωθέντων 
στοιχείων και του αποτελέσματος των διασταυρώσεων 
ή από την εξέταση των προσκομισθέντων δικαιολογη- 
τικών, η αίτηση απορρίπτεται και εκδίδεται, από το αρ¬ 
μόδιο όργανο του ΟΓΑ, απορριπτική πράξη. 


2. Σε περίπτωση που διαπιστωθεί ότι, μετά την ορι¬ 
στική υποβολή και επεξεργασία της, η αίτηση εκ παρα¬ 
δρομής ή τεχνικής αστοχίας έχει εγκριθεί χωρίς να πλη- 
ρούνται οι προϋποθέσεις που ορίζονται στην παρούσα 
απόφαση, η πράξη έγκρισης ανακαλείται. Οι λόγοι της 
ανάκλησης αναγράφονται στην πράξη - απόφαση ανά¬ 
κλησης που εκδίδεται από το αρμόδιο όργανο του ΟΓΑ. 

3. Για τη χορήγηση του επιδόματος παιδιού διενεργού- 
νται εκτεταμένοι ηλεκτρονικοί έλεγχοι - διασταύρωσης 
των δηλωθέντων στοιχείων στο έντυπο Α21 από τον αι- 
τούντα/δικαιούχο, ως προς την ακρίβεια, σε συνεργασία 
με οποιαδήποτε δημόσια ή δημοτική αρχή ή Ν.Π.Δ.Δ. 
ή Οργανισμό ή Ίδρυμα, που υποχρεούνται σε άμεση 
απάντηση. 

Ο έλεγχος των αιτήσεων δύναται να είναι δειγματολη¬ 
πτικός και να διενεργείται προληπτικά ή κατασταλτικά. 
Το δείγμα καθορίζεται με απόφαση του Διοικητή του 
ΟΓΑ, μετά από εισήγηση της Διεύθυνσης Οικογενειακών 
Επιδομάτων. 

4. Το αρμόδιο όργανο χορήγησης των επιδομάτων 
μπορεί να ορίσει στον ενδιαφερόμενο προθεσμία δύο 
(2) μηνών για την υποβολή τυχόν συμπληρωματικών 
δικαιολογητικών που θα του ζητηθούν. Σε περίπτωση 
που παρέλθει άπρακτη η προθεσμία, το αρμόδιο όργανο 
επιλαμβάνεται της εξέτασης της υπόθεσης με βάση τα 
δικαιολογητικά που υπάρχουν στο φάκελο. 

5. Υπό την επιφύλαξη αυστηρότερων ποινών, που 
προβλέπονται στην κείμενη ποινική νομοθεσία, σε πε¬ 
ρίπτωση δήλωσης από τον αιτούντα ψευδών στοιχείων 
ή απόκρυψης αληθών στην αίτηση χορήγησης του επι¬ 
δόματος παιδιού, με σκοπό τον προσπορισμό περιου¬ 
σιακού οφέλους στον ίδιο ή σε τρίτο, εφαρμόζονται οι 
διατάξεις του άρθρου 22 του ν. 1599/1986 (Α' 75). 

Σε κάθε περίπτωση, ύστερα από αυτεπάγγελτη ή κα¬ 
τόπιν αναφοράς έρευνα, τα σχετικά στοιχεία παραπέ- 
μπονται στον αρμόδιο εισαγγελέα για την εξέταση των 
ενδεχόμενων ποινικών ευθυνών των υπευθύνων. 

Άρθρο 8 

Χρόνος και τρόπος καταβολής 

Ι.Το επίδομα παιδιού καταβάλλεται στους δικαιού¬ 
χους κάθε έτους ανά δίμηνο, από τον ΟΓΑ, με πίστωση 
σε ενεργό τραπεζικό λογαριασμό του δικαιούχου από 
την τελευταία εργάσιμη ημέρα κάθε διμήνου και εντός 
είκοσι πέντε (25) ημερών. 

Το ποσό του επιδόματος υπολογίζεται βάσει των στοι¬ 
χείων της τελευταίας εκκαθαρισμένης δήλωσης φορο¬ 
λογίας εισοδήματος. Μετά την υποβολή φορολογικής 
δήλωσης τρέχοντος έτους ή τροποποιητικής αυτής το 
ποσό του επιδόματος επαναϋπολογίζεται με βάση το 
εισόδημα και τον αριθμό των εξαρτώμενων τέκνων. Σε 
περίπτωση που ο δικαιούχος έλαβε διαφορετικό ποσό 
επιδόματος από αυτό που δικαιούται τότε αυτό συμψη¬ 
φίζεται με το ποσό των επόμενων πληρωμών. 

Η καταβολή του επιδόματος στους δικαιούχους γίνεται 
βάσει συγκεντρωτικής κατάστασης με το πλήθος των 
δικαιούχων και το συνολικό ποσό, ανά κατηγορία, που 
συντάσσει η ΗΔΙΚΑ και αποστέλλεται στην αρμόδια υπη¬ 
ρεσία του ΟΓΑ. Επίσης, απάτην ΗΔΙΚΑ δημιουργείται και 

τηρείται αναλυτικό ηλεκτρονικό αρχείο των πληρωμών, 
το οποίο είναι προσβάσιμο από τους χρήστες του ΟΓΑ. 

2. Το επίδομα παιδιού χορηγείται: 

(α) για τέκνα γεννημένα μέχρι την 31 η Δεκεμβρίου του 
προηγούμενου έτους υποβολής της αίτησης, από την 
1 η Ιανουάριου του έτους υποβολής της αίτησης, 

(β) από την 1 η του επόμενου μήνα από αυτόν της 
γέννησής τους για τέκνα γεννημένα εντός του έτους 
υποβολής της αίτησης, 

(γ) από την 1 η Ιανουάριου του επόμενου έτους εγγρα¬ 
φής τους σε σχολή ανώτερης ή ανώτατης εκπαίδευσης, 
στο «Μεταλυκειακό έτος - Τάξη Μαθητείας» των Επαγ¬ 
γελματικών Λυκείων (ΕΠΑΛ), σε Ινστιτούτα Επαγγελμα¬ 
τικής Κατάρτισης (ΙΕΚ) καθώς και σε Κολέγια, 

(δ) για τα τέκνα με ποσοστό αναπηρίας 67% και άνω, 
από την 1 η του επόμενου μήνα εκείνου της επέλευσης 
της αναπηρίας. 

3. Ειδικά για το έτος 2018, στους δικαιούχους που έλα¬ 
βαν το έτος 2017 το ενιαίο επίδομα στήριξης τέκνων ή το 
ειδικό επίδομα για τρίτεκνες και πολύτεκνες οικογένειες, 
δύναται να χορηγείται προκαταβολή, του πρώτου διμή- 
νου έτους 2018, ακόμη και αν δεν υποβάλουν αίτηση- 
υπεύθυνη δήλωση Α21. 

Το ποσό της προκαταβολής έτους 2018 είναι ίσο με 
αυτό που θα ελάμβανε ο δικαιούχος για το πρώτο δίμηνο 
με βάση τις κατηγορίες ισοδύναμου οικογενειακού εισο¬ 
δήματος του άρθρου 214 του ν. 4512/2018 (Α' 5) και τη 
Δήλωση Φορολογίας Εισοδήματος Ε1 που υπέβαλε για 
το προηγούμενο έτος, όπως αυτό αναπροσαρμόζεται, 
σύμφωνα με τα τηρούμενα στοιχεία. 

Άρθρο 9 

Απαιτούμενα δικαιολογητικά 

1. Ο αιτών/δικαιούχος οφείλει, εφόσον κληθεί από 
τον ΟΓΑ, είτε να αποστείλει ή να καταθέσει στον ΟΓΑ 
είτε να επισυνάψει ηλεκτρονικά στην αίτηση - υπεύθυνη 
δήλωση Α21, τα δικαιολογητικά για τα οποία έχει ήδη 
συμπληρώσει τα αντίστοιχα πεδία του εντύπου Α21. 

(α) Πιστοποιητικό/ά οικογενειακής κατάστασης από το 
Δήμο, στο δημοτολόγιο του οποίου είναι εγγεγραμμένα 
όλα τα μέλη της οικογένειας με κανονική εγγραφή. 

(β) Πιστοποιητικό σπουδών για τέκνα, τα οποία μετά τη 
συμπλήρωση του 18ου έτους της ηλικίας τους φοιτούν 
στη μέση εκπαίδευση, σε ανώτερο ή ανώτατο εκπαιδευ¬ 
τικό Ίδρυμα της Ελλάδας ή αναγνωρισμένο του εξωτερι¬ 
κού, καθώς και σε Ινστιτούτα Επαγγελματικής Κατάρτι¬ 
σης (ΙΕΚ) ή σε Κολέγια ή σε στο Μεταλυκειακό έτος -Τάξη 
Μαθητείας των ΕΠΑΛ. Εάν πρόκειται για εκπαιδευτικό 
ίδρυμα χώρας του εξωτερικού, εκτός των χωρών της 
Ευρωπαϊκής Ένωσης, το πιστοποιητικό σπουδών πρέπει 
να είναι θεωρημένο από το Ελληνικό Προξενείο. 

(γ) Ιατρική γνωμάτευση των Κέντρων Πιστοποίησης 
Αναπηρίας (ΚΕΠΑ) ή απόφαση Υγειονομικής Επιτροπής 
του ΙΚΑ, ή των Ανώτατων Υγειονομικών Επιτροπών του 
Στρατού (ΑΣΥΕ), του Ναυτικού (ΑΝΥΕ), της Αεροπορίας 
(ΑΑΥΕ) και της Ελληνικής Αστυνομίας, για εξαρτώμενο 
τέκνο που έχει συ μπλη ρώσει το 18ο αλλά όχι το 24ο έτος 
της ηλικίας του, δεν είναι σπουδαστής ή φοιτητής και έχει 
ποσοστό αναπηρίας 67% και άνω.Τα εν λόγω δικαιολο- 


γητικά θα πρέπει να είναι σε ισχύ τη χρονική στιγμή που 
υποβάλλεται η αίτηση -υπεύθυνη δήλωση Α21 και να 
προκύπτει η διάρκεια της αναπηρίας από αυτά. 

(δ) Εάν συντρέχει περίπτωση από τις αναφερόμενες 
στην παρ. 5 του άρθρου 6 της παρούσας απόφασης, 
υποβάλλεται αντίγραφο ληξιαρχικής πράξης θανάτου 
του δικαιούχου ή απόφαση δικαστηρίου περί αφάνειας ή 
δικαστικής συμπαράστασης του δικαιούχου ή αμετάκλη- 
τη δικαστική απόφαση περί καταδίκης του ή δικαστική 
απόφαση ανάθεσης επιτροπείας σε φυσικό πρόσωπο 
ή οποιοδήποτε στοιχείο από το οποίο να φαίνεται το 
πρόσωπο που έχει αναλάβει την επιμέλεια των τέκνων. 

2. Εκτός από τα ανωτέρω, υποβάλλεται επιπλέον, εφό¬ 
σον απαιτείται επικυρωμένο φωτοαντίγραφο ενός από τα 
κατωτέρω δικαιολογητικά, κατά κατηγορία δικαιούχου: 

(α) Βεβαίωση εγγραφής πολίτη της Ευρωπαϊκής Ένω¬ 
σης ή έγγραφο πιστοποίησης μόνιμης διαμονής, για πο¬ 
λίτη κράτους - μέλους της Ευρωπαϊκής Ένωσης. 

(β) Ειδικό δελτίο ταυτότητας ομογενούς, για ομογενή 
αλλοδαπό. 

(γ) Άδεια διαμονής, για πολίτη χώρας που ανήκει στον 
Ευρωπαϊκό Οικονομικό Χώρο, για πολίτη της Ελβετίας, 
καθώς και για πολίτη άλλου κράτους (εκτός των ανωτέρω 
και της της Ευρωπαϊκής Ένωσης) που διαμένει μόνιμα 
στην Ελλάδα. 

(δ) Άδεια διαμονής Δικαιούχου Διεθνούς Προστασίας 
με ένδειξη «Πρόσφυγας» ή «Επικουρική Προστασία». 

(ε) Άδεια διαμονής για ανθρωπιστικούς λόγους. 

Για όποια από τα ανωτέρω δικαιολογητικά προβλέπε- 
ται διάρκεια ισχύος, αυτά θα πρέπει να είναι σε ισχύ κατά 
την υποβολή της αίτησης. 

3. Προκειμένου για δικαιούχους αλλοδαπής υπηκο¬ 
ότητας ή ανιθαγενείς, τα δικαιολογητικά των εδαφίων 
με στοιχεία (α) και (δ) της παρ. 1 παρέχονται από τις αρ¬ 
χές της χώρας, της οποίας είναι υπήκοοι, και αν αυτό 
είναι αδύνατο τα στοιχεία αυτά αποδεικνύονται από 
άλλα πρόσφορα έγγραφα, κατά τη κρίση του οργάνου 
αναγνώρισης του δικαιώματος (π.χ. ληξιαρχικές πράξεις 
γέννησης τέκνων). 

4. Τα έγγραφα της αλλοδαπής του παρόντος άρθρου 
θα πρέπει να είναι νόμιμα μεταφρασμένα και επικυρω¬ 
μένα. 

5. Στον ΟΓΑ τηρείται ηλεκτρονικό αρχείο ή και φυσικό 
για τους κατατεθέντες από τους αιτούντες φακέλους, με 
τα απαιτούμενα κατά περίπτωση δικαιολογητικά. 

Άρθρο 10 

Αναστολή - επαναχορήγηση επιδόματος 

1. Η καταβολή του επιδόματος αναστέλλεται: 

(α) Εάν περιέλθουν στον ΟΓΑ στοιχεία από τα οποία 
προκύπτουν σοβαρές ενδείξεις ότι το επίδομα χορη¬ 
γήθηκε χωρίς να πληρούνται οι νόμιμες προϋποθέσεις, 
καθώς και όταν εκκρεμεί δίκη, η οποία έχει σχέση με 
το εν λόγω δικαίωμα. Το επίδομα επαναχορηγείται από 
την ημερομηνία αναστολής, εάν διαπιστωθεί μετά από 
έρευνα, ότι συνέτρεχαν οι προϋποθέσεις χορήγησης, 
καθώς και εάν εκδοθεί τελεσίδικη δικαστική απόφαση 
υπέρ του δικαιούχου. 

(β) Την 1 η του επόμενου μήνα εκείνου που ο δικαι¬ 
ούχος ή εξαρτώμενο τέκνο απομακρύνθηκε από την 
Ελλάδα για χρόνο πλέον του τριμήνου. 

(γ) Την 1 η του επόμενου μήνα εκείνου που το εξαρτώ¬ 
μενο τέκνο, περιθάλπεται σε Μονάδα Κοινωνικής Φρο¬ 
ντίδας (π.χ. Κέντρο Προστασίας Παιδιού) ή άλλο Νομικό 
Πρόσωπο Δημοσίου ή Ιδιωτικού Δικαίου δωρεάν ή με 
δαπάνη του Δημοσίου ή Ασφαλιστικού Οργανισμού. 

Το επίδομα επαναχορηγείται από την 1 η του επόμενου 
μήνα εκείνου που έπαυσαν οι ανωτέρω λόγοι αναστολής. 

2. Δεν αναστέλλεται η καταβολή του επιδόματος στις 
εξής περιπτώσεις απομάκρυνσης από την Ελλάδα, ανε¬ 
ξάρτητα από τη χρονική διάρκεια αυτής: 

(α) Εάν η απουσία του δικαιούχου ή εξαρτώμενου τέ¬ 
κνου οφείλεται σε λόγους νοσηλείας σε θεραπευτήρια. 

(β) Εάν ο δικαιούχος ή εξαρτώμενο τέκνο απασχο¬ 
λούνται στην αλλοδαπή σε εργασία για λογαριασμό του 
Ελληνικού Δημοσίου ή Ελληνικού Ν.Π.Δ.Δ. ή Ελληνικής 
Τράπεζας ή Οργανισμού ή άλλων Ελληνικών Επιχειρή¬ 
σεων, οι οποίες εδρεύουν στην Ελλάδα ή ακολούθησε 
την οικογένειά του στο εξωτερικό, η οποία απουσιάζει 
για τους ανωτέρω λόγους ή εάν η απουσία οφείλεται σε 
λόγους σπουδών των τέκνων σε Ανώτερες ή Ανώτατες 
σχολές του Εξωτερικού. 

Άρθρο 11 

Διακοπή επιδόματος 

1. Το επίδομα παιδιού διακόπτεται: 

(α) Από την 1 η του επόμενου μήνα λήξης του σπουδα- 
στικού ή ακαδημαϊκού έτους περάτωσης των σπουδών 
προκειμένου για φοιτητές - σπουδαστές ή τη 1 η του 
μήνα του επόμενου εκείνου που λήγει η γνωμάτευση 
των ΚΕΠ Α και πάντως όχι πέραν του 24ου έτους της ηλι¬ 
κίας τους. 

(β) Από την 1 η του μήνα του επόμενου εκείνου του 
θανάτου του δικαιούχου ή του εξαρτώμενου τέκνου. 

(γ) Από την 1 η του μήνα του επόμενου εκείνου του 
γάμου εξαρτώμενου τέκνου. 

(δ) Από την 1 η του μήνα του επόμενου εκείνου που ο 
δικαιούχος ή/και τα εξαρτώμενο τέκνα εγκατασταθούν 
μόνιμα στο εξωτερικό. 

2. Η διακοπή καταβολήςτων επιδομάτων γνωστοποι¬ 
είται εγγράφως στο δικαιούχο. 

Άρθρο 12 

Άσκηση προσφυγής 

1. Κατά της απορριπτικής πράξης, της πράξης ανάκλη¬ 
σης χορηγηθέντος επιδόματος, της πράξης διακοπής 
καταβολής επιδόματος, καθώς και κατά καταλογιστικής 
απόφασης επιστροφής αχρεωστήτως καταβληθέντων 
ποσών επιδόματος, επιτρέπεται η άσκηση ενδικοφανούς 
προσφυγής από τον δικαιούχο, η οποία εξετάζεται από 
το Όργανο εκδίκασης των ενδικοφανών προσφυγών που 
προβλέπεται από την κείμενη νομοθεσία του ΟΓΑ. 

2. Δεν επιτρέπεται η αμφισβήτηση και η άσκηση εν- 
δικοφανούς προσφυγής ως προς τη μη συνδρομή στο 
πρόσωπο του αιτούντα των εισοδηματικών κριτηρίων 
για την απονομή του επιδόματος παιδιού. 

3. Η προσφυγή ασκείται μέσα σε προθεσμία δύο (2) 
μηνών από την ημερομηνία κοινοποίησης της προσβαλ¬ 


λόμενης πράξης, παραδίδεται δε ή αποστέλλεται απευ¬ 
θείας στην αρμόδια Κεντρική Υπηρεσία ή στην αρμόδια 
Περιφερειακή Διεύθυνση του ΟΓΑ. 

Άρθρο 13 

Συμψηφισμός και αχρεωστήτως καταβληθέντα 

ποσά επιδόματος 

1. Αν από τη διακοπή χορήγησης του επιδόματος παι¬ 
διού, την ανάκληση χορήγησης ή από άλλη αιτία δημι- 
ουργείται απαίτηση του ΟΓΑ από αχρεωστήτως καταβλη¬ 
θέντα ποσά επιδόματος, τα ποσά αυτά καταλογίζονται 
στους λαβόντες ανεξάρτητα από υπαιτιότητά τους, επι- 
στρέφονται άτοκα από αυτούς και αναζητούνται σύμ¬ 
φωνα με την προβλεπόμενη από τον φορέα διαδικασία. 

2. Σε περίπτωση που ο δικαιούχος έλαβε διαφορετικό 
ποσό επιδόματος από το ποσό που δικαιούται, το ποσό 
που αντιστοιχεί στη διαφορά συμψηφίζεται αυτεπάγ- 
γελτα μέχρι την αποπληρωμή του. 

3. Η καταβολή του πρώτου διμήνου που προβλέπεται 
στην παρ. 3 του άρθρου 8 της παρούσας συμψηφίζεται 
με το συνολικό ποσό που προκύπτει μετά την υποβολή 
της Δήλωσης Φορολογίας Εισοδήματος Ε1 τρέχοντος 
έτους. 

Σε περίπτωση που ο αϊτών δεν καταστεί δικαιούχος 
μετά την υποβολή της Δήλωσης Φορολογίας Εισοδή¬ 
ματος Ε1, τα ποσά που καταβλήθηκαν αναζητούνται ως 
αχρεωστήτως καταβληθέντα, σύμφωνα με τις κείμενες 
διατάξεις, εκτός αν ο υπόχρεος, εν τω μεταξύ, τα επιστρέ¬ 
φει οικειοθελώς στον ΟΓΑ, με βάση την προβλεπόμενη 
από τον φορέα διαδικασία. 

4. Η προκαταβολή του πρώτου διμήνου έτους 2018 που 
προβλέπεται στην παρ. 4 του άρθρου 8 της παρούσης 
συμψηφίζεται με το συνολικό ποσό που προκύπτει μετά 
την υποβολή της Δήλωσης Φορολογίας Εισοδήματος Ε1 
και την αίτηση - υπεύθυνη δήλωση Α21 έτους 2018. 

Σε περίπτωση μη υποβολής αίτησης - υπεύθυνης δή¬ 
λωσης Α21, καθώς και στην περίπτωση που ο αϊτών δεν 
καταστεί δικαιούχος, τα ποσά που προκαταβλήθηκαν 
αναζητούνται ως αχρεωστήτως καταβληθέντα, σύμφω¬ 
να με τις κείμενες διατάξεις, εκτός αν ο υπόχρεος, εν τω 
μεταξύ, τα επιστρέφει οικειοθελώς στον ΟΓΑ, με βάση 
την προβλεπόμενη από τον φορέα διαδικασία. 

5. Ποσά τα οποία καταβλήθηκαν αχρεωστήτως σε 
τρίτεκνες και πολύτεκνες οικογένειες για τα οικογε¬ 
νειακά επιδόματα, τα οποία καταργήθηκαν με τις δια¬ 
τάξεις του άρθρου πρώτου, παρ. ΙΑ, υποπαρ. ΙΑ2 του 
ν. 4093/2012 (Α'222) καθώς και με τις διατάξεις της παρ. 
15 του άρθρου 214 του ν. 4512/2018 (Α'5), επιτρέπεται 
να συμψηφίζονται με το χορηγούμενο, σύμφωνα με τις 
διατάξεις του άρθρου 214 του ν. 4512/2018 (Α' 5), στις 
ίδιες οικογένειες επίδομα παιδιού, επιφυλασσομένων 
των διατάξεων της περ. 11 του άρθρου πρώτου, παρ. 
ΙΑ, υποπαρ. ΙΑ2 του ν. 4093/2012 (Α' 222). 

Άρθρο 14 

Επίδοση πράξεων και εγγράφων 

Η πράξη απόρριψης, η πράξη διακοπής ή αναστο¬ 
λής, καθώς και η καταλογιστική απόφαση επιστροφής 
αχρεωστήτως καταβληθέντων ποσών γνωστοποιούνται 

στον ενδιαφερόμενο με γραπτό μήνυμα στον αριθμό 
κινητού τηλεφώνου που έχει δηλωθεί στην αίτηση και 
με ηλεκτρονικό μήνυμα στην ηλεκτρονική διεύθυνση 
που επίσης έχει δηλωθεί στην αίτηση, αναρτώνται δε 
στο ηλεκτρονικό σύστημα υποβολής της αίτησης, μέσω 
της οποίας οι ενδιαφερόμενοι δύνανται να προβαίνουν 
σε εκτύπωσή τους. 

Άρθρο 15 

1. Υποβληθείσες αιτήσεις Α21 προηγούμενων ετών 
για τις οποίες δεν έχει εκδοθεί εγκριτική ή απορριπτική 
απόφαση, καθώς και όσες αιτήσεις υποβληθούν μέχρι 
15.01.2018, εξετάζονται από τον ΟΓΑ, σύμφωνα με τις 
διατάξεις της παρ. ΙΑ υποπαρ. ΙΑ2 του ν. 4093/2012 
(Α' 222) και του άρθρου 40 του 4141/2013 (Α' 81). 


2. Οι προδιαγραφές εκκαθάρισης, οι ηλεκτρονικές δια¬ 
δικασίες υποβολής καιτροποποίησηςτων δηλωθέντων 
στοιχείων στην αίτηση - υπεύθυνη δήλωση Α21 ορίζο¬ 
νται από τον ΟΓΑ. 

Άρθρο 16 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιανουάριου 2018 

Οι Αναπληρωτές Υπουργοί 

Εργασίας, Κοινωνικής 

Ασφάλισης και Κοινωνικής 

Αλληλεγγύης Οικονομικών 

